<classify> BARAZA la Amani na Usalama katika Umoja wa AfrikaAU, limewataka wadau wote wa mgogoro wa Burundi kujitokeza kushiriki katika mazungumzo ya tano ya kutafuta amani ya kudumu nchini hapa, katika kikao cha wiki moja kinachotarajiwa kufanyika kuanzia O ktoba 18, mwaka huu mjini Arusha, Tanzania.Limesema liko tayari kuongeza nguvu yake katika kufanikisha mazungumzo hayo yenye kulenga kuleta upatanishi baina ya pande zinazovutana. H ata hivyo, Makamu Mwenyekiti wa chama cha upinzani cha FRO DEBU, Leonce Ngendakumana amesema ingawa dhamira ya AU inaonekana kuwa nzuri, kumekuwa na ulegelege katika kusimamia mazungumzo hayo.Kama kweli AU ingekuwa na moto wa kusimamia mazungumzo haya, tungekuwa tumeshasahau haya mambo, lakini yanaonekana kuwa ya kinadharia zaidi kuliko vitendo. Ifike mahali tuwe wakweli na kumaliza hili... , alisema Ngendakumana ambaye chama chake kilishiriki katika mazungumzo ya nne.Aidha, ameitaka AU kuangalia uwezekano wa kusaidia kuondolewa kwa vikwazo vilivyowekwa na Umoja wa Ulaya EU dhidi ya Burundi tangu mwaka 2016. Lakini wakati Ngendakumana akilia na AU, Mwenyekiti wa chama kilichopigania uhuru wa Burundi, Uprona, Abel G ashatsi, amesema umoja huo wa Afrika kupitia baraza lake la amani na usalama linajua linachokifanya, hivyo linastahili ushirikiano badala ya lawama. Alitumia fursa hiyo kuishukuru AU kwa kuguswa na suala la amani ya kudumu ndani ya Burundi.  <topic>: kitaifa 